ai4bharat/Pralekha huggingface dataset:
وزیراعظم کا دفتر
وزیر اعظم نے اتراکھنڈ کے وزیرا علیٰ سے بات کی ہے؛ انھوں نے اتراکھنڈ کی افسوسناک صورتحال کا جائزہ لیا
نئی دہلی ،7 فروری ،2021، وزیر اعظم جناب نریندر مودی نے اتراکھنڈ کے وزیر اعلیٰ جناب تریویندرسنگھ راوت سے بات کی اور اتراکھنڈ کی صورتحال کا جائزہ لیا۔
وزیر اعظم کے دفتر نے ٹوئٹ کیا ہے’’آسام میں موجود رہتے ہوئے وزیر اعظم جناب نریندر مودی نے اتراکھنڈ کی صورتحال کا جائزہ لیا۔ انھوں نے وزیر اعلیٰ جناب تریویندر سنگھ راوت اور دیگر اعلیٰ افسران سے بات کی۔ انھوں نے وہاں جاری بچاؤ اور امدادی کام کا جائزہ لیا۔ حکام متاثرہ افراد کو ہر ممکن امداد فراہم کرنے کے لیے کام کررہے ہیں‘‘۔
ایک اور ٹوئٹ پیغام میں وزیر اعظم نے کہا ’’میں اتراکھنڈ کی افسوسناک صورتحال کا مسلسل جائزہ لے رہا ہوں۔ بھارت اتراکھنڈ کے ساتھ کھڑا ہے اور قوم وہاں ہر ایک کی سلامتی کے لیے دعا گو ہے۔ میں مسلسل سینئر حکام سے بات کر رہا ہوں اور این ڈی آر ایف کی تعیناتی، بچاؤ کام اور راحت رسانی کی کارروائی کے بارے میں تازہ ترین معلومات حاصل کر رہا ہوں‘‘۔
قانون اور انصاف کی وزارت
پریس کمیونکے
بھارتی آئین کے ذریعے حاصل شدہ اختیارات کا استعمال کرتے ہوئے ، صدر جمہوریۂ ہند نے بھارت کے چیف جسٹس کے صلاح و مشورے سے ہائی کورٹوں کے جج کے طور پر مندرجہ ذیل ججوں کی تعیناتی کی ہے اور ہائی کورٹ کے ججوں کا ٹرانسفر کیا ہے : -
: -
|
|
نمبر شمار
|
|
تجویز کئے گئے ججوں کا نام 
|
|
تفصیلات
|
|
ہائی کورٹ کے ججوں کی تازہ تقرری
|
|
|
|
سنجے کمار جیسوال، جوڈیشل آفیسر
|
|
چھتیس گڑھ ہائی کورٹ کے ایڈیشنل جج کے طور پر تقرری۔
|
|
|
|
گریش کٹھپالیا، جوڈیشل آفیسر
|
|
دہلی ہائی کورٹ کے ایڈیشنل جج کے طور پر تقرری۔
|
|
|
|
منوج جین، جوڈیشل آفیسر
|
|
|
|
روپیش چندر وارشنی، جوڈیشل آفیسر
|
|
مدھیہ پردیش ہائی کورٹ کے جج کے طور پر تقرری۔
|
|
|
|
محترمہ انورادھا شکلا، جوڈیشل آفیسر
|
|
|
|
سنجیو سدھاکر کلگاونکر، جوڈیشل آفیسر
|
|
|
|
پریم نارائن سنگھ، جوڈیشل آفیسر
|
|
|
|
اچل کمار پالیوال، جوڈیشل آفیسر
|
|
|
|
ہردیش، جوڈیشل آفیسر
|
|
|
|
اویندر کمار سنگھ، جوڈیشل آفیسر
|
|
|
|
راکیش تھپلیال، ایڈوکیٹ
|
|
اتراکھنڈ ہائی کورٹ کے جج کے طور پر تقرری ۔
|
|
|
|
پنکج پروہت، ایڈوکیٹ
|
|
|
|
وویک بھارتی شرما، جوڈیشل آفیسر
|
|
ہائی کورٹ کے ججوں کا تبادلہ
|
|
|
|
جناب جسٹس سنجیو پرکاش شرما، جج، پٹنہ ہائی کورٹ
|
|
پنجاب اور ہریانہ ہائی کورٹ کے جج کے طور پر تبادلہ۔
|
|
|
|
شری جسٹس اتل سریدھرن، جج، مدھیہ پردیش ہائی کورٹ
|
|
جموں و کشمیر اور لداخ ہائی کورٹ کے جج کے طور پر تبادلہ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 4574
(Visitor Counter : 64
وزیراعظم کا دفتر
وزیر اعظم کا سری گرو گوبند سنگھ جی کے پرکاش پرب پر سلام عقیدت
وزیر اعظم جناب نریندر مودی نے سری گرو گوبند سنگھ جی کے پرکاش پرب کے مبارک موقع پر انہیں سلام عقیدت پیش کیا۔
وزیر اعظم جناب نریندر مودی نے سلسلہ وار ٹوئٹ میں کہا کہ ‘‘میں سری گرو گوبند سنگھ جی کے پرکاش پرب کے مبارک موقع پر انہیں سلام عقیدت پیش کرتا ہوں۔ ان کی زندگی انصاف پر مبنی اور شمولیاتی سماج کی تشکیل کے لئے وقف تھی۔وہ اپنے اُصولوں کو قائم رکھنے کے لئے کبھی پیچھے نہیں ہٹے۔ہم ان کی شجاعت اور قربانی کے لئے بھی انہیں یاد کرتے ہیں۔
گرو صاب کی مجھ پر خاص کرپا ہے کہ سری گروگوبند جی کا 350واں پرکاش پرب میری حکومت کی معیاد کے دوران پڑا۔ مجھے پٹنہ میں شاندار تقریبات کا انعقاد یاد ہے، جہاں مجھے جانے اور سلام عقیدت پیش کرنے کا موقع ملا۔
خواتین اور بچوں کی ترقیات کی وزارت
آنگن واڑی کارکنان کی تربیت
خواتین اور بہبود اطفال کی مرکزی وزیر، محترمہ اسمرتی زوبین ایرانی نے آج لوک سبھا میں ایک سوال کے تحریری جواب میں درج ذیل معلومات فراہم کیں۔
آنگن واڑی خدمات کو مضبوط کرنے اور مطلوبہ نتائج حاصل کرنے کے لیے، آنگن واڑی کارکنان کی صلاحیت سازی سکشم آنگن واڑی اور پوشن 2.0 کے تحت ایک ترجیحی کام ہے۔ آنگن واڑی کارکنان کو آنگن واڑی خدمات سے متعلق اسکیم اور اس کے اہداف، اسکیم کے مستفیدین کے تقاضوں اور انہیں فراہم کی جانے والی خدمات کے بارے میں بتایا جاتا ہے۔ انہیں تربیتی/آموزشی مواد تیار کرنے، تجزیاتی کارڈ کا استعمال کرنے اور ای سی سی ای پروگرام میں والدین کی شمولیت کے بارے میں بتایا جاتا ہے۔ انہیں تکمیلی مقوی غذا سے متعلق رہنما خطوط، غذائیت سے متعلق ضابطوں، غذائی تحفظ کے ضابطوں اور طور طریقوں، نوزائیدہ بچوں کی نگہداشت اور بچپن میں ہونے والی بیماریوں کے قبل از وقت جائزہ، بچے کی پیدائش سے پہلے اور بچے کی پیدائش کے بعد کے طور طریقوں، نوزائیدہ اور چھوٹے بچوں کو دودھ پلانے کے طور طریقوں اور نشوو نما کی نگرانی کرنے والے آلات کا استعمال کرنے کی تربیت دی جاتی ہے۔ یہ تربیت ہمیشہ آنگن واڑی خدمات سے متعلق اسکیم اور خواتین و اطفال کی بہبود کے شعبے میں ہونے والی پیش رفت کی بنیاد پر فراہم کی جاتی ہے۔
تربیتی نصاب این آئی پی سی سی ڈی کی فیکلٹی کے ساتھ صلاح و مشورہ کے بعد تیار کیا گیا ہے، جو بشریات ، بچوں کی نشو و نما، کمیونی کیشن، چھوٹے بچوں کی نگہداشت اور تعلیم، غذائیت، نفسیات، سماجیات، سوشل ورک وغیرہ کے شعبے کے ماہرین ہیں۔ آنگن واڑی کارکنان کے تربیتی مراکز /درمیانی سطح کے تربیتی مراکز  میں آنگن واڑی کارکنان/معاونین اور سپروائزروں کو فراہم کی جانے والی تربیت، آنگن واڑی خدمات سے متعلق اسکیم کا ایک حصہ ہے۔ اے ڈبلیو ٹی سی/ایم ایل ٹی سی متعلقہ ریاستی حکومتوں/مرکز کے زیر انتظام علاقوں کی انتظامیہ کے ذریعے چلائے جا رہے ہیں۔
وزیراعظم کا دفتر
اوڈیشہ کے وزیر اعلیٰ نے وزیر اعظم سے ملاقات کی
اوڈیشہ کے وزیر اعلیٰ جناب نوین پٹنائک نے وزیر اعظم جناب نریندر مودی سے ملاقات کی۔
وزیر اعظم کے دفتر نے ٹویٹ کیا؛
”اوڈیشہ کے وزیر اعلیٰ، جناب نوین پٹنائک نے وزیر اعظم، جناب نریندر مودی سے ملاقات کی۔“
ارضیاتی سائنس کی وزارت
مرکزی وزیر ڈاکٹر جتیندر سنگھ کے مطابق ساحلی پانی کے معیار سے متعلق بروقت معلومات نیشنل سینٹر فار کوسٹل ریسرچ  اور انڈین نیشنل سینٹر فار اوشین انفارمیشن سروسز کے ذریعے جمع کی جاتی ہیں اور انہیں متعلقہ ریاستی آلودگی کنٹرول بورڈز کے ساتھ شیئرکیا جاتا ہے
سائنس اور ٹیکنالوجی اور ارضیاتی علوم کے مرکزی وزیر مملکت ؛ پی ایم او، عملہ، عوامی شکایات، پنشن، ایٹمی توانائی اور خلائی امور کے مملکتی وزیر ڈاکٹر جتیندر سنگھ نے کہا ہے کہ ساحلی پانی کے معیار سے متعلق بروقت معلومات نیشنل سینٹر فار کوسٹل ریسرچ  اور ارضیاتی علوم کی وزارت کی انڈین نیشنل سینٹر فار اوشین انفارمیشن سروسز کے ذریعے جمع کی جاتی ہیں۔ یہ کام چنئی کوچی اور پڈوچیری کے ساحلی پانیوں میں کوالٹی بوائز تعینات کر کے کیا جاتا ہے اور پھرمتعلقہ ریاستی آلودگی کنٹرول بورڈ کے ساتھ ڈیٹا شیئر کیا جاتا ہے۔
آج راجیہ سبھا میں ایک سوال کے تحریری جواب میں ڈاکٹر جتیندر سنگھ نے کہا کہ مرکزی آلودگی کنٹرول بورڈ نے تمام ساحلی ریاستی آلودگی کنٹرول بورڈز اور مرکز کے زیر انتظام علاقوں کی آلودگی کنٹرول کمیٹیوں کو ہدایت دی ہے کہ ساحلی آلودگی کی روک تھام کے لئے ایک ایکشن پلان تیار کرنے کی خاطر نیشنل سینٹر فار کوسٹل ریسرچ کی مدد لی جائے۔ انہوں نے کہا کہ نیشنل سینٹر فار کوسٹل ریسرچ نے سائنسی اور تحقیقی صلاحیتوں کو بڑھانے کے لئے کئی اقدامات کئے ہیں۔ وشاکھاپٹنم میں این سی سی آر جدید ترین پانی کے معیار کی لیبارٹری قائم کر رہا ہے۔ حیاتیاتی نمونوں کی شناخت اور تجزیہ کے روایتی طریقوں کے ساتھ ساتھ سالماتی آلات کے استعمال جیسی جدید تکنیکوں کو بھی استعمال کیا جا رہا ہے۔ این سی سی آر دنیا کے معروف سمندری اداروں کے ساتھ تعاون کر رہا ہے۔
نوجوانوں کے امور اور کھیل کود کی وزارت
نہرویووا کیندرسنگٹھن اورنیشنل سروس اسکیم نے ملک بھرکے 623 اضلاع میں شہیددوس منایا
این ایس ایس سے منسلک 457یونیورسٹیوں نے جن میں 10926کالیجز /ادارے شامل ہیں ، پروگراموں میں شرکت کی۔ آزادی کا امرت مہوتسو کے ایک حصے کے طورپر نوجوانوں کے اموراورکھیلوں کی وزارت کے نوجوانوں کے امورکے محکمے نے این ایس ایس سے منسلک یونیورسٹیوں اورکالجوں سے طالب علم رضاکاروں اوراین وائی کے ایس سے منسلک یوتھ کلبوں کے ممبروں اورنوجوان رضاکاروں کی ایک بڑی تعداد کو شامل کرکے 23مارچ 2022کو ملک بھرمیں شہید دوس منایا۔ شہیددوس، 10926کالجوں /یونیورسٹیوں کو شامل کرکے این ایس ایس سے منسلک 457یونیورسٹیوں اوراین وائی کے ایس 623اضلاع میں منایاگیا۔
23مارچ 1931کو بھگت سنگھ راج گرو اورسکھدیو کو پھانسی پرلٹکادیا گیاتھا ۔ہمارے ملک کے ان بہادرنوجوان انقلابیوں اورعظیم سپوتوں کی طرف سے دی گئی عظیم قربانیوں کی یاد میں بھارت 23مارچ کو ہرسال شہید دوس مناتاہے ۔
ا س موقع پرآزادی کا امرت مہوتسو کے حصے کے طورپر انقلابیوں کو خراج کے موضوع پرتوجہ دے کر این وائی کے ایس اور این ایس ایس کی جانب سے شہیددوس منایاگیا ۔ نہرویووا کیندرسنگٹھن اورنیشنل سروس اسکیم نے ملک بھرمیں تمام 623اضلاع این وائی کے ایس میں انقلابی مجاہدین آزادی کی طرف سے دیئے گئے تعاون اورخدمات کو پورے جوش وجذبے سے منایا۔
ان پروگراموں کے ذریعہ نوجوان نسل ان مجاہدین آزادی کی زندگی ، کام اورفلسفے کو منفرد انداز میں مناکرتشکروفخراعزاز اور فرض کے جذبے سے سرشارتھی۔ ان کی داستانوں نے نوجوانوں میں حب الاوطنی اورقوم پرستی کے جذبے کو پیداکرنے کے لئے تحریک دی ہے اور ملک کی تعمیر کی سرگرمیوں میں شامل کرنےمیں انھیں مزید متحرک کیاہے ۔
بھارت کی آزادی کی جدوجہد کے انقلابی شہیدوں کو یاد کرنے اور انھیں اعزاز دینے کے لئے ضلع این وائی کے ایس اوراین ایس ایس سے منسلک یونیورسٹیوں کی جانب سے اہم سرگرمیوں میں بھگت سنگھ راج گرواورسکھدیو کی زندگی پرگوشٹی /سمینار س /لیکچرس عہد لینا /اسپورٹس مقابلے اسکٹس /اسپاٹ کویز ، گڈیز کی تقسیم، پلاگ رن اورمعلوماتی مقابلے وغیرہ شامل ہیں ۔
این وائی کے ایس اوراین ایس ایس نے مختلف پروگراموں میں مجاہدین آزادی ، ماہرین تعلیم، فنکاروں /مثالی شخصیات ریاست /ضلع انتظامیہ کو بھی شامل کیا۔ این وائی کے ایس اوراین ایس ایس سے وابستہ نوجوان رضاکاروں نے 8ریاستوں اور 2مرکز کے زیرانتظام علاقوں میں 14مقامات پرمنعقد قومی خصوصی پروگراموں میں بھی شرکت کی ۔ ہندوستان کی آزادی کی جدوجہد کی تاریخ کے ساتھ جڑی ثقافت کی وزارت کی طرف سے ان پروگراموں کا اہتمام کیاگیاتھا۔
وزارت اطلاعات ونشریات
چیک فلم ایرہارٹ نے 53ویں افی میں اپنا ایشین پریمیئر کیا
ملک کی سیاسی صورتحال کے پس منظر میں ایک رومانوی فلم: ڈائریکٹر جان بریزینا
#افی وڈ، 22 نومبر 2022
ہدایتکار جان بریزینا نے اپنی پہلی فکشن فیچر فلم ’ایرہارٹ‘ کو ’ملک کی سیاسی صورتحال کے پس منظر میں ایک رومانوی فلم‘ قرار دیا ہے۔ جمہوریہ چیک کی فلم نے 53 ویں انٹرنیشنل فلم فیسٹیول آف انڈیا  میں اپنا ایشین پریمیئر کیا۔
یہ فلم ایک 23 سالہ نوجوان کی کہانی بیان کرتی ہے جو اپنی ماں کو لینے کے لیے اپنے آبائی شہر لوٹتا ہے اور اسے اپنے خاندان کے ماضی اور مقامی کمیونٹی کی تاریک میراث کے بارے میں خطرناک سچائی کا پتہ چلتا ہے۔
پریس کانفرنس میں اپنے ملک کی تاریخ کے بارے میں بات کرتے ہوئے، جان بریزینا نے کہا ’’چیک جمہوریہ 30 سال قبل ایک سوشلسٹ حکومت سے سرمایہ دارانہ حکومت میں تبدیل ہو گیا تھا۔ یہ ایک طرح کی گڑبڑ تھی۔ وہ تمام جائیدادیں جو ریاست کی ملکیت تھیں، انہیں نجی جائیدادیں قرار دے دیا گیا۔ اس سے جڑے جرائم بھی تھے۔ یہ سب کچھ تیس سال پہلے ہوا تھا۔ لیکن اس کا اب بھی کچھ اثر ہے۔ لہذا، میرا خیال یہ دیکھنا تھا کہ آج جمہوریہ چیک کی نوجوان نسل اسے کس طرح دیکھتی اور سمجھتی ہے‘‘۔
پروڈیوسر ماریک نوواک نے بتایا کہ یہ فلم جمہوریہ چیک میں اگلے سال موسم بہار یا موسم سرما میں ریلیز کی جائے گی۔ اپنے ملک کے فلم بازا کے بارے میں بات کرتے ہوئے، انہوں نے وضاحت کی کہ ’’فلم بازار کے حجم کے لحاظ سے ہندوستان اور جمہوریہ چیک کا موازنہ کرنا معنی خیز نہیں ہے۔ ہم صرف 10 ملین افراد پر مشتمل ملک ہیں اور ہم ایک سال میں 30-35 فکشن فلمیں بناتے ہیں۔ ماریک نے یہ بھی بتایا کہ عالمی وبا کے بعد کے دور میں، فلموں کا ایک بہت بڑا بیک لاگ رہ گیا ہے جسے ملک میں ریلیز ہونے کا انتظار ہے کیونکہ ہر ہفتے پانچ سے چھ پریمیئر ہوتے ہیں۔ یہ ہمارے حجم کے ملک کے لیے بہت ہے۔ انہوں نے کہا کہ ” اس لیے، ایرہارٹ ٹیم اس رش کے ختم ہونے تک انتظار کرنا چاہتی ہے‘‘۔
ایرہارٹ کو فلم فیسٹیول کوٹبس کے 32 ویں ایڈیشن میں دکھایا گیا ہے۔
اس فلم سے متعلق ٹیبل ٹاک درج ذیل لنک پر دستیاب ہے:
۔۔۔۔۔۔۔۔۔۔۔
ش ح۔ م م۔ ن ا۔
U-12835
(Visitor Counter : 111
صدر جمہوریہ کا سکریٹریٹ
صدر جمہوریہ نے نیشنل یوتھ سمٹ کا افتتاح کیا
نئی دہلی،07 ستمبر / صدر جمہوریہ ہند جناب رام ناتھ کووند نے آج  نئی دلی میں پاون چنتن دھارا چیریٹیبل ٹرسٹ غازی آباد کے یوتھ ونگ کے یوتھ اویکننگ مشن کے ذریعے منعقدہ نیشنل یوتھ سمٹ کا افتتاح کیا۔
اس موقعے پر خطاب کرتے ہوئے صدر جمہوریہ نے کہا کہ آج ہندوستان میں نوجوانوں کی بھرپور طاقت ہے۔ ہمارے نوجوانوں میں بہت زیادہ قابلیت اور توانائی موجود ہے۔ اس قابلیت اور توانائی کو صحیح طریقے سے فروغ دینے اور استعمال کرنے کی ضرورت ہے۔ ہمارے ملک کے 80 کروڑ نوجوان اپنی تخلیقی صلاحیت کے بوتے پر ہندوستان کو ترقی اور انسانی تہذیب کی نئی بلندیوں تک لے جا سکتے ہیں۔
صدر جمہوریہ نے کہا کہ ہمیں اپنی، معاشرے کی اور ملک کی بہتری اور بہبود کے لیے کام کرنا ہوگا۔ اس مقصد کو حاصل کرنے کے لیے صحیح نظریے کے بارے میں بیداری اور دانش مندی کے لیے تعلیم کا رول بہت اہم ہے۔ انہوں نے کہا کہ خود کفیل اور ملک سے محبت کرنے والے لوگ ہی کسی بھی شعبۂ زندگی میں کام کر کے ملک کی تعمیر کر سکتے ہیں۔
U-4078
(Visitor Counter : 83
وزارتِ تعلیم
مرکزی وزیر تعلیم نے 10ویں اور 12ویں کے سی بی ایس ای بورڈ امتحانات کی تاریخوں کا اعلان کیا
نئی دہلی، 2 /فروری 2021 ۔ مرکزی وزیر تعلیم جناب رمیش پوکھریال ’نشنک‘ نے آج 10ویں اور 12ویں کے سی بی ایس ای بورڈ امتحانات کی تاریخوں کا اعلان کیا۔
امتحانات کی تاریخوں کا اعلان کرتے ہوئے وزیر موصوف نے بتایا کہ دو اہم موضوعات کے امتحان کے درمیان خاطرخواہ وقفہ دیا گیا ہے۔ اس سے طلباء کو تیاری کے لئے بھرپور وقت ملے گا اور طلباء پر امتحانات کے دباؤ میں کمی آئے گی۔ وزیر موصوف نے امتحانات کے لئے طلباء کے تئیں اپنی نیک خواہشات کا اظہار کیا۔
دسویں کے سی بی ایس ای بورڈ امتحانات کی تاریخوں کی جانکاری کے لئے یہاں کلک کریں:
https://www.cbse.gov.in/cbsenew/documents//FINAL-Date%20Sheet%2002.02.2021%20-%20X.pdf
بارہویں کے سی بی ایس ای بورڈ امتحانات کی تاریخوں کی جانکاری کے لئے یہاں کلک کریں:
https://www.cbse.gov.in/cbsenew/documents//FINAL%20Date%20Sheet%2002.02.2021%20-%20XII.pdf
اسٹیل کی وزارت
سکریپڈ اسٹیل کی درآمد
گزشتہ تین سالوں کے دوران ملک کی اسکریپڈ اسٹیل کی درآمد کی تفصیلات ذیل میں دی گئی ہیں: -
|
|
سال
|
|
درآمد 
|
|
2019-20
|
|
6.566
|
|
2020-21
|
|
5.571
|
|
2021-22
|
|
4.845
|
|
ماخذ: جوائنٹ پلانٹ کمیٹی 
اسٹیل ایک ڈی ریگولیٹڈ شعبہ ہے اور حکومت کا کردار ملک میں اسٹیل سیکٹر کی ترقی کے لیے سازگار ماحول پیدا کرنے میں سہولت کار کا ہے۔
اسی کے مطابق، حکومت ہند نے نیشنل اسٹیل پالیسی، 2017 کو متعارف کیا جس نے 2030-31 تک ہندوستانی اسٹیل کی صنعت کے لیے طلب اور رسد دونوں اطراف میں طویل مدتی ترقی کی حوصلہ افزائی کے لیے ایک وسیع روڈ میپ ترتیب دیا۔ پالیسی 2030-31 تک 255 ایم ٹی کی خام سٹیل کی کل پیداوار اور 230 ایم ٹی کی کل تیار سٹیل کی مانگ کا تصور کرتی ہے۔
اسٹیل کی وزارت نے 7 نومبر 2019 کو اسٹیل اسکریپ کی ری سائیکلنگ پالیسی کو متعارف کیا۔ یہ پالیسی مختلف ذرائع اور مختلف قسم کی مصنوعات سے پیدا ہونے والے فیرس اسکریپ کی سائنسی پروسیسنگ اور ری سائیکلنگ کے لیے ہندوستان میں دھاتی اسکریپنگ مراکز کے قیام کو سہولت اور فروغ دینے کے لیے ایک فریم ورک فراہم کرتی ہے ۔ پالیسی ختم کرنے کے مرکز اور اسکریپ پروسیسنگ سینٹر کے قیام کے لیے جمع کرنے والوں کے کردار اور حکومت، صنعت کار اور مالک کی ذمہ داریوں سے متعلق معیاری رہنما خطوط فراہم کرتی ہے ۔ اسٹیل اسکریپ ری سائیکلنگ پالیسی کے مطابق، حکومت کا کردار ایک سہولت کار کا ہے کہ وہ ملک میں اسکریپ مراکز قائم کرنے میں کاروباریوں اور سرمایہ کاروں کے لیے سازگار ماحول تیار کرے۔ تاجروں کی جانب سے اسکریپ سینٹرز کے قیام کا فیصلہ تجارتی تحفظات پر مبنی ہے۔
یہ معلومات ا سٹیل اور دیہی ترقی کے مرکزی وزیر مملکت جناب فگن سنگھ کلستے نے آج لوک سبھا میں ایک تحریری جواب میں دی۔
ش ح۔ ش ت۔ج
Uno-3745
(Visitor Counter : 48
وزارت دفاع
بھارتی بحریہ کا بحری جہاز ترکش مراقش کے طنجہ میں
نئی دہلی، 8 جولائی / بھارتی بحریہ کا جہاز ترکش آج تین روزہ دورے پر مراقش کے طنجہ میں پہنچا ۔ یہ دورہ بھارتی بحریہ کے ذریعے سمندر پار کی تعیناتی کے جاری عمل کا ایک حصہ ہے ، جو بھارتی بحریہ نے بحیرۂ روم ، افریقہ اور یوروپ کے سلسلے میں شروع کر رکھا ہے ۔ اس دورے کے تحت بھارت اور مراقش کے مابین دوستانہ تعلقات کو مستحکم بنانے کا مقصد کارفرما ہے ۔
آئی این ایس ترکش کپٹن ستیش واسو دیو کی کمان میں ہے ۔ یہ جدید ترین نوعیت کا خفیہ بحریہ جہاز ہے اور مختلف النوع حربی ساز و سامان اور ہتھیاروں سے لیس ہے ۔ یہ تمام تر تینوں سمتوں سے خطرات کا مقابلہ کرنے والے سینسر سے بھی آراستہ ہے ۔ واضح رہے کہ یہ بحری جہاز بھارتی بحریہ کے مغربی بیڑے کا ایک حصہ ہے اور فلیگ آفیسر کمانڈنگ اِن چیف ، مغربی بحریہ کمان کے آپریشنل کمان میں ہے ۔
بندرگاہ پر اپنے قیام کے دوران مراقش کے سینئر بحریہ افسران سمیت متعدد اہم شخصیات اور سرکاری افسران اس بحری جہاز پر آئیں گے ۔ یہ بحری جہاز متعدد پیشہ ورانہ ، سماجی اور کھیل کود کے مقابلوں میں بھی حصہ لے گا ، جو مراقش کی شاہی بحریہ کے ساتھ پہلے سے منصوبہ بند ہیں۔ بندر گاہ سے روانہ ہوتے وقت آئی این ایس ترکش کھلے سمندر میں رائل مراقش بحریہ کے ساتھ پیسیج مشق بھی انجام دے گا ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2934
(Visitor Counter : 60
وزیراعظم کا دفتر
آشاڈھ پورنیما۔دھم چکر دیوس کے موقع پر منعقدہ پروگرام کے لئے وزیر اعظم کا پیغام
کورونا وبائی مرض کے دور میں بھگوان بدھ کی معنویت میں مزید اضافہ ہوا ہے : وزیر اعظم
بھارت نے یہ دکھا دیا ہے کہ بھگوان بدھ کے بتائے راستے پر چل کر ہم کیسے ازحد مشکل چنوتیوں کا سامنا کر سکتے ہیں: وزیر اعظم
سانحات کے دور میں، دنیا ان کی تعلیمات کو محسوس کر رہی ہے: وزیر اعظم
نئی دہلی، 24 جولائی 2021: وزیر اعظم جناب نریندر مودی نے کہا ہے کہ آج کے کورونا وبائی مرض کے دور میں بھگوان بدھ کی معنویت میں مزید اضافہ ہوگیا ہے۔ بھارت نے یہ دکھا دیا ہے کہ بھگوان بدھ کے دکھائے راستے پر چل کر ہم کیسے ازحد مشکل چنوتی کا بھی سامنا کر سکتے ہیں۔ بھگوان بدھ کی تعلیمات پر عمل کرتے ہوئے پوری دنیا یکجہتی کی جانب آگے بڑھ رہی ہے۔ آشاڈھ پورنیما دھم چکر دیوس کے موقع پر منعقدہ پروگرام کے لئے اپنے پیغام میں وزیراعظم نے کہا کہ انٹرنیشنل بدھسٹ کنفیڈریشن کی’عبادت کے ساتھ دیکھ بھال‘ کی یہ پہل قدمی قابل ستائش ہے۔
وزیر اعظم نے کہا کہ ہمارے ذہن، ہمارے قول، عزم اور ہمارے کام اور کوششوں کے درمیان ہم آہنگی ہی ہمیں غموں سے دور اور خوشیوں کے قریب لا سکتی ہے۔ یہ ہمیں اچھے حالات میں عام فلاح و بہبود کے کام کرنے کے لئے ترغیب فراہم کرتی ہے اور مشکل حالات کا مقابلہ کرنے کے لئے قوت فراہم کرتی ہے۔ وزیر اعظم نے کہا کہ اس ہم آہنگی کو حاصل کرنے کے لئے بھگوان بدھ نے ہمیں آٹھ نکاتی راستہ بتایا۔
وزیر اعظم مودی نے کہا کہ ایثار اور تحمل میں تپے بھگوان بدھ جب بولتے ہیں تو وہ محض الفاظ ہی نہیں ہوتے بلکہ ’دھم‘ کا ایک دائرہ بن جاتا ہے اور ان سے حاصل ہونے والا علم عالمی فلاح و بہبود کا مظہر بن جاتا ہے۔ وزیر اعظم نے کہا کہ اسی لیے آج ان کے پیروکار دنیا بھر میں پائے جاتے ہیں۔
’دھم پدا‘ کا حوالہ دیتے ہوئے جناب مودی نے کہا کہ عداوت، عداوت کو ختم نہیں کرتی۔ اس کے بجائے، عداوت کو محبت اور بڑے دل کے ساتھ ختم کیا جا سکتا ہے۔ سانحات کے دور میں، دنیا نے اس محبت اور ہم آہنگی کی طاقت کو محسوس کیا ہے۔ وزیر اعظم نے اپنے پیغام کے آخر میں کہا کہ اب جبکہ بھگوان بدھ کی تعلیمات اور انسانیت کا احساس دنیا میں عام ہو رہا ہے، ایسے میں دنیا کامیابی اور خوشحالی کی نئی بلندیاں سر کرے گی۔
https://youtu.be/Sq6i8ZGgmqU
نائب صدر جمہوریہ ہند کا سکریٹریٹ
نائب صدر جمہوریہ نے قوم کو مکرسنکرانتی اور پونگل کی ماقبل شام مبارکباد دی ہے
نئیدہلی،13جنوری،2021، نائب صدر جمہوریہ جناب ایم وینکیا نائیڈو نے مکر سنکرانتی اور پونگل کی ماقبل شام لوگوں کو مبارکباد دی ہے۔ ان کے پیغام کا مکمل متن درج ذیل ہے:-
’’میں مکرسنکرانتی اور پونگل کے مقدس موقع پر اپنے تمام شہریوں کو گرمجوشی کے ساتھ مبارکباد دیتا ہوں اور ان کے لیے نیک خواہشات کا اظہار کرتا ہوں۔
مکرسنکرانتی’اتراین‘ کے موقع پر آتی ہے یعنی سورج کا شمال کی جانب سفر کا آغاز۔ پورے ملک میں مختلف علاقائی ناموں سے منایا جانے والا یہ تہوار کٹائی کے موسم سے عبارت ہے اور اتحاد کے اُس شاندار مشترکہ دھاگے کی عکاسی کرتا ہے جو ہمارے مخلوط کلچر میں تمام بھارتیوں کو ایک ساتھ باندھے ہوئے ہے۔
یہ زرعی تہوار صحیح معنی میں قدرت کی فیاضی اور حیات آفرینی کی تقریب منانے کے لیے جانا جاتا ہے اور فطرت کے ساتھ ہمارے ہم زیستانہ تعلق کی یاد دلاتا ہے۔ یہ تقریب فطرت کے ساتھ ہماری گہری وابستگی کی بھی مثال ہے۔ یہ وہ موقع ہے کہ جب ہم گاؤوں میں جو کہ ہمارے ورثے اور کلچر کا پالنا ہیں، اپنی جڑوں سے دوبارہ وابستگی اختیار کرتے ہیں۔
خدا کرے یہ تہوار ہمارے کنبے میں خوشی لانے کا باعث ہو، ہماری قوم میں اتحاد کو مستحکم بنائے اور آنے والے مہینوں میں اچھے وقت کی مقدس شروعات کرے‘‘۔
کامرس اور صنعت کی وزارتہ
برآمد شدہ مصنوعات پر ڈیوٹیز اور ٹیکسوں کی معافی سے متعلق اسکیم کو 15.12.2022 سے کیمیاوی،دواسازی اورلوہے اور فولاد کی اشیاء کیلئے بڑھا دیا گیا
برآمدات کو فروغ دینے کے لیے ایک بڑا قدم اٹھاتے ہوئے، مرکز نے آج کیمیاوی شعبہ، دواسازی کا شعبہ اور لوہے اور فولاد کی اشیاء کی برآمدات کو باب 28،29،30 اور اشیاءکے آئی ٹی سی شیڈیول کے 73 کے تحت شامل کرکےآر او ڈی ٹی ای پی اسکیم  کے دائرہ کار کو مزید بڑھا دیاہے
اشیاء کی توسیعی فہرست کا اطلاق 15 دسمبر 2022 سے کی جانے والی برآمدات پر ہو گا۔ یہ صنعت کا دیرینہ مطالبہ تھا جسے منظور کر لیا گیا ہے اور اس سے ہماری برآمدات اور عالمی منڈیوں میں مسابقت کو فروغ ملے گا اورروزگار کے مواقع پیدا ہوں گے اور مجموعی معیشت کی وسعت میں مدد ملے گی۔ ضمیمہ آر4 کے تحت اہل برآمداتی اشیاء کی توسیع شدہ فہرست موجودہ 8,731 برآمدی اشیاء  سے بڑھ کر 10,342 برآمدی اشیاء  ہو جائے گی۔
آر او ڈی ٹی ای پی عالمی سطح پر تسلیم شدہ اصول پر مبنی ہے کہ ٹیکس اور ڈیوٹیز برآمد نہیں کی جانی چاہئیں، اور برآمد شدہ مصنوعات پر عائد ٹیکس اور لیویز یا تو مستثنیٰ ہونا چاہئے یا برآمد کنندگان کو بھیجے جانے چاہئیں۔ آر او ڈی ٹی ای پی اسکیم برآمد کنندگان کو ایمبیڈڈ مرکزی، ریاستی اور مقامی ڈیوٹیز/ٹیکس میں چھوٹ/ریفنڈ کرتی ہے جن پر ابھی تک چھوٹ/ریفنڈ نہیں کیا کیا جارہا تھا۔ اس اسکیم کو یکم جنوری 2021 سے لاگو کیا جا رہا ہے ۔
واضح رہے کہ حکومت ملکی صنعت کو سپورٹ کرنے اور اسے بین الاقوامی منڈیوں میں مزید مسابقتی بنانے میں کوئی کسر نہیں چھوڑ رہی ہے۔ برآمدات پر مبنی صنعتوں میں اصلاحات کی جا رہی ہیں اور انہیں بہتر طریقہ کار سے متعارف کرایا جا رہا ہے تاکہ ان کی مسابقت میں اضافہ ہو، برآمدات کو فروغ دیا جا سکے، روزگار پیدا کیا جا سکے اور مجموعی معیشت میں تعاون کیاجا سکے۔ یہ ایک آتم نربھر بھارت کی تعمیر کے وژن کو حاصل کرنے میں بہت کارآمد ثابت ہوگا۔
موجودہ دور میں، جب روس-یوکرین تنازعہ کی وجہ سے کچھ ترقی یافتہ منڈیوں میں کساد بازاری کے آثار اور سپلائی چین میں رکاوٹوں کی وجہ سے برآمدات کو مشکلات کا سامنا ہے، آر او ڈی ٹی ای پی کی توسیع جیسے کیمیاوی،دواسازی اور لوہے اور فولاد کی اشیاء جیسے عام شعبوں تک ان شعبوں کی برآمدی مسابقت کو بڑھانے کا امکان ہے۔
قومی مالیاتی رپورٹنگ اتھارٹی
بھارتی اکاؤنٹنگ اسٹینڈرڈز کی خلاف ورزی کرنے والی کمپنیوں کے ذریعہ قرض پر سود کی عدم وصولی پر این ایف آر اے کا سرکلر
ایک لسٹڈ کمپنی  کے قانونی آڈیٹر  کی پیشہ ورانہ بدسلوکی کے لیے ایکٹ کی دفعہ 132  کے تحت ضابطے کی کارروائی کے دوران این ایف آر اے کے علم میں یہ بات آئی کہ کمپنی نے 2019-20 کے مالی بیانات میں اپنے بینک قرض پر سود کے اخراجات کی وصولی / شناخت بند کردی تھی۔ جسے مبینہ طور پر قرض دہندہ بینکوں کے ذریعہ نان پرفارمنگ ایسٹ  کے طور پر درجہ بند کیا گیا تھا اور جس کے لیے کمپنی بینکوں کے ساتھ ایک بار کی ادائیگی پر گفت و شنید کر رہی تھی۔ یہ اکاؤنٹنگ رویہ قابل اطلاق اکاؤنٹنگ معیار کی دفعات کی خلاف ورزی تھا، کیونکہ ان قرضوں کے ساتھ ساتھ اس پر قابل ادائیگی سود کمپنی کی مالی ذمہ داریوں کے طور پر جاری رہا اور انڈین اکاؤنٹنگ اسٹینڈرڈ  109، مالیاتی آلات  کے التزامات کے مطابق تخفیف شدہ لاگت کے طور پر حساب کرنے کی ضرورت تھی۔ اسی طرح کی خلاف ورزیاں کئی دیگر کمپنیوں کے سلسلے میں بھی دیکھی گئی ہیں۔
قرض دہندہ بینکوں کے ذریعہ این پی اے کے طور پر کمپنی کے قرض کی محض درجہ بندی قرض لینے والی کمپنی کو سود اور / یا پرنسپل کی ادائیگی کے تئیں اس کی ذمہ داری سے نجات نہیں دیتی ہے۔ یہ نوٹ کرنا ضروری ہے کہ آر بی آئی کے رہنما خطوط میں بینکوں کو این پی اے کے طور پر درجہ بند کردہ قرضوں پر جمع شدہ سود کا میمورنڈم ریکارڈ برقرار رکھنے کی بھی ضرورت ہوتی ہے جو واضح طور پر اس حقیقت کی عکاسی کرتی ہے کہ بینک نے ابھی تک قانونی طور پر قرض دہندگان کو بینک سے ان کے قرض پر سود ادا کرنے کے لیے ان کے معاہدے کی ذمہ داری سے آزاد نہیں کیا ہے۔
مندرجہ بالا سیاق و سباق میں، قرض دہندہ بینکوں کی طرف سے ممکنہ چھوٹ / رعایت کی قرض لینے والی کمپنی کی توقعات کی بنیاد پر بینک کے قرض لینے پر سود / پرنسپل کی ادائیگی میں قانونی طور پر قابل اطلاق معاہدے کے دستاویزات کے ثبوت کے بغیر مکمل طور پر بینک قرض لینے پر سود کے اخراجات کی شناخت کو ختم کرنے کے نتیجے میں اس کے حصص یافتگان کو قرض لینے والی کمپنی کی مالی کارکردگی اور مالی حیثیت اس کے سرمایہ کاروں، قرض لینے والوں اور قرض دہندگان کو نادرست / غلط ظاہر ہوتی ہے۔
اس بات کو یقینی بنانے کے لیے کہ اس طرح کی خلاف ورزیاں نہ ہوں اور کمپنیوں کے مالی بیانات کے صحیح اور جائز نظر کو پیش کرنے کو یقینی بنانے کے لیے، این ایف آر اے نے اس موضوع پر 20.10.2022 کو ایک سرکلر جاری کیا تاکہ تمام کمپنیوں، آڈٹ کمیٹیوں اور قانونی آڈیٹرز کی توجہ مبذول کرائی جاسکے۔ اس کے علاوہ کمپنی سکریٹریوں کو مشورہ دیا گیا ہے کہ وہ سرکلر کے مندرجات کی طرف اپنی کمپنیوں کے بورڈ آف ڈائریکٹرز کی توجہ مبذول کرائیں۔
مذکورہ سرکلر این ایف آر اے کی ویب سائٹ پر دیکھا جا سکتا ہے: https://nfra.gov.in/auditingcirculars
سٹرک ٹرانسپورٹ اور شاہراہوں کی وزارت
چار دھام پروگرام پر کام
نئی دہلی،31 مارچ 2022/
معزز سپریم کورٹ نے اپنے حکم نامے مورخہ14 دسمبر 2021 میں اسٹریٹیجک لحاظ سے اہم تین قومی شاہراہوں  کو پکے شولڈر 10میٹر چوڑی کیریج وے کے ساتھ دو لین تک چوڑا کرنے کی اجازت دے دی ہے۔
یہ شاہراہیں چار دھام پروگرام کے تحت چوڑی کی جائیں گی۔ معزز سپریم کورٹ نے سپریم کورٹ کے سابق جج جسٹس ارجن کمار سیکری کی سربراہی میں ایک ’نگرانی کمیٹی‘ قائم کی ہے۔ نگراں کمیٹی معزز سپریم کورٹ کے 8 اگست 2019 کے حکم کے مطابق تشکیل دی گئی اعلی اختیاراتی کمیٹی  کی رپورٹ میں دی گئی سفارشات پر عمل درآمد کو یقینی بنائے گی۔چار دھام پروگرام کے تحت باقی حصوں کے حوالے سے ایچ پی سی پروجیکٹوں کے لئے اپنی سفارشات کے نفاذ کی نگرانی کرے گی۔ چار دھام پروگرام کی ترقی پر کوئی پابندی عائد نہیں ہے۔
چار دھام پروگرام کے تحت کام جاری ہے۔ چار دھام پروگرام کے تحت قومی شاہراہیں اتراکھنڈ کے ٹہیری گڑھوال، اترکاشی ، پوڑھی گڑھوال، رودرپراگ، چمولی، پتھوڑا گڑھ ، چمپاوت اور دہرہ دون کے اضلاع سے گزرتی ہے۔
یہ معلومات مرکزی وزیر برائے روڈ ٹرانسپورٹ اور قومی شاہراہیں، جناب نتن گڈکری نے لوک سبھا کے ایک تحریری جواب میں دی۔
وزیراعظم کا دفتر
وزیر اعظم نے مشہور کتھک رقاص پنڈت برجو مہاراج کے انتقال پر تعزیت کااظہار کیا
وزیر اعظم جناب نریندر مودی نے مشہور کتھک رقاص پنڈت برجو مہاراج کے انتقال پر گہرے رنج و غم کا اظہار کیا ہے۔ وزیراعظم نے یہ بھی کہا ہے کہ ان کا انتقال پوری فن کی دنیا کے لیے ناقابل تلافی نقصان ہے۔
ایک ٹویٹ میں وزیر اعظم نے کہا؛
"پنڈت برجو مہاراج جی کے انتقال سے گہرا دکھ پہنچا ہے، انہوں نے ہندوستانی رقص کو پوری دنیا میں ایک منفرد شناخت دلائی ہے۔ ان کا انتقال پوری فن کی دنیا کے لیے ایک ناقابل تلافی نقصان ہے۔ غم کی اس گھڑی میں ان کے اہل خانہ اور مداحوں سے میری گہری تعزیت ہے۔" اوم شانتی!"